Šiurpilis
Šiurpilis (lenk. Szurpiły) – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Kaimas yra apie 3 km į šiaurės vakarus nuo Jeleniavo, apie 16 km į šiaurę nuo Suvalkų ir 124 km į šiaurę nuo vaivadijos centro Balstogės. Apie 2,5 km nuo vaivadijos kelio Nr.. Kaimas yra Sūduvos aukštumoje ir šalia Šiurpilio ežero. Netoli kaimo yra Pilies kalnas ir Šiurpilio piliakalnis.